[1] આપણું ધ્યેય સ્પષ્ટ હોવું જોઈએ. સત્યની શોધ એ મને મારું ધ્યેય લાગે છે અને તમે પણ આ બાબત મારી જોડે સહશોધક બનો એવી મને આશા છે. મારા સત્યની શોધ મને વ્યક્તિગત ક્ષેત્રમાં સમતુલા તરફ, સામાજિક ક્ષેત્રમાં સમતા તરફ અને સૃષ્ટિ સાથેના સંબંધોમાં સંવાદિતા તરફ લઈ જાય છે. સત્યને હું ઈશ્વરની શ્રેષ્ઠ ઓળખ સમજું છું. મને એવું દર્શન ભલે પૂર્ણપણે ન થયું હોય, પણ મને એવો અનુભવ એટલો થયો છે કે મારી આ વિષેની શ્રદ્ધા પાકી બની છે.